Der har været gang i køkkenet hos Old Irish pub i Skagen mandag. Om eftermiddagen omkring halv fire gik der ild i køkkenet. Beredskabet oplyser, at ilden formegentligt er startet i en gryde eller friture. Beredskabet har skåret et hul i taget, og selve branden var ikke så slem. Til gengæld er der kommet en mindre vand- og røgskade i køkkenet og baglokalet efter branden. Branden er nu slukket, og beredskabet er ved at pakke sammen. Restauranten kører stadigvæk, og man kan høre musik. Dog bliver der kun serveret mad i et begrænset omfang.
Mandag eftermiddag var der ild i køkkenet hos Old Irish Pub i Skagen. Ilden er formegentligt startet i en gryde eller friture. Branden er nu slukket.